Propunere de dezvoltare a carierei științifice


pentru concursul de ocupare a postului de cercetător recunoscut (R2) / cercetător științific gradul III (CS III), cu atribuții privind protecția datelor cu caracter personal / responsabil cu protecția datelor cu caracter personal (DPO)


Numele și prenumele candidatului/candidatei: ....................................................................................

Prezenta propunere va avea maximum 5 pagini și va fi redactată de candidat/candidată în raport cu profilul postului scos la concurs, cu direcțiile de cercetare ale Institutului de Cercetare a Calității Vieții și cu atribuțiile privind protecția datelor cu caracter personal.

Parcursul științific și profesional relevant
Candidatul/candidata va prezenta sintetic principalele etape ale parcursului său științific și profesional, cu accent pe activitățile relevante pentru domeniul calității vieții, al politicilor sociale, al cercetării sociologice/sociale și/sau al altor domenii relevante pentru profilul postului.
Se pot avea în vedere, după caz: teme de cercetare abordate, proiecte de cercetare la care a participat, activități de colectare, prelucrare, analiză sau raportare a datelor, contribuții instituționale, activități editoriale, publicații și alte rezultate relevante.

Direcții de dezvoltare a activității de cercetare
Candidatul/candidata va prezenta principalele direcții de dezvoltare a activității sale de cercetare pentru perioada următoare, în raport cu profilul postului și cu direcțiile de cercetare ale ICCV.
Se recomandă indicarea unor teme de cercetare, întrebări de cercetare, abordări metodologice, tipuri de date sau rezultate urmărite, precum și a modului în care acestea pot contribui la dezvoltarea activității științifice a ICCV.

Contribuția potențială la activitatea instituțională și științifică a ICCV
Candidatul/candidata va descrie modul în care intenționează să contribuie la activitatea științifică și instituțională a ICCV, inclusiv prin participarea la proiecte de cercetare, elaborarea de studii și rapoarte, publicarea de lucrări științifice, participarea la manifestări științifice, diseminarea rezultatelor cercetării și implicarea în programe sau activități instituționale relevante.

Integrarea atribuțiilor privind protecția datelor cu caracter personal în activitatea de cercetare
Având în vedere specificul postului, candidatul/candidata va prezenta modul în care înțelege rolul responsabilului cu protecția datelor cu caracter personal (DPO) într-un institut de cercetare socială.
Se pot avea în vedere, după caz: protecția datelor în proiectele de cercetare, informarea participanților, consimțământul informat, minimizarea datelor, confidențialitatea, pseudonimizarea/anonimizarea, evidența și stocarea documentelor care conțin date cu caracter personal, evaluarea riscurilor și sprijinirea conformității instituționale cu Regulamentul (UE) 2016/679 și cu procedurile interne aplicabile.

Obiective profesionale pe termen scurt și mediu
Candidatul/candidata va prezenta, sintetic, obiectivele sale profesionale și științifice pentru anii următori, în raport cu postul pentru care a fost scos la concurs.
Se pot include obiective privind publicațiile, participarea la proiecte, dezvoltarea competențelor profesionale, contribuția la activitățile ICCV, consolidarea expertizei în domeniul protecției datelor cu caracter personal și implicarea în activități de cercetare relevante pentru profilul institutului.


Data: .............................................


Semnătura candidatului/candidatei: .............................................

